CELEX: 62015CN0547
Language: sk
Date: 2015-10-20 00:00:00
Title: Vec C-547/15: Návrh na začatie prejudiciálneho konania, ktorý podal Kúria (Maďarsko) 20. októbra 2015 – Interservice d.o.o. Koper/Sándor Horváth

25.1.2016   
            
            
               SK
            
            
               Úradný vestník Európskej únie
            
            
               C 27/9
            
         Návrh na začatie prejudiciálneho konania, ktorý podal Kúria (Maďarsko) 20. októbra 2015 – Interservice d.o.o. Koper/Sándor Horváth
   (Vec C-547/15)
   (2016/C 027/11)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Kúria
   
      Účastníci konania pred vnútroštátnym súdom
   
   
      Navrhovateľka: Interservice d.o.o. Koper
   
      Odporca: Sándor Horváth
   
      Prejudiciálne otázky
   
   
               1.
            
            
               Má sa článok 96 ods. 2 nariadenia Rady (EHS) č. 2913/92 (1), ktorým sa ustanovuje Colný kódex Spoločenstva, vykladať v tom zmysle, že za dopravcu tovaru sa nepovažuje len osoba, ktorá uzavrie s predávajúcim zmluvu o preprave tovaru (zmluvný alebo hlavný dopravca), ale aj osoba, ktorá úplne alebo čiastočne vykoná prepravu na základe inej zmluvy o preprave uzavretej so zmluvným alebo hlavným dopravcom (dopravca subdodávateľ)?
            
         
               2.
            
            
               V prípade kladnej odpovede na prvú prejudiciálnu otázku, má sa článok 96 ods. 2 nariadenia Rady (EHS) č. 2913/92, ktorým sa ustanovuje Colný kódex Spoločenstva, vykladať v tom zmysle, že v prípade, o aký ide vo veci samej, je dopravca subdodávateľ povinný pred pokračovaním v preprave tovaru dostatočne sa ubezpečiť, či hlavný dopravca skutočne predložil tovar colnému úradu určenia predpísaným spôsobom?
            
         
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307)